Den Vest-Sjællandske Avis, 1826-11-26
Nyeste Post-Efterretninger. Der skrives fra Lissabon under 31te October. at Dagen tilforn havde den høitidelige Aabning af de Cortes Session fundet Sted i Paladset, Ajuda. Hertugen af Cadaval sad som Præsident for Pairernes Kammer paa den høire Side af Thronen, og Cardinal Patriarken som Vicepræsident ved Siden af ham. Pairerne sadde paa den samme Side i to Rader og de Deputerede sadde paa den venstre Side, paa Bænke, som vare beklædte med grønt Klæde. En Commission, som bestod af 12 Pairer og 12 Deputerede og som var udnævnt af Præsidenten modtog H. K. H. Jnfantinden Regentinden, hvorpaa Høistsamme, efterat hun havde taget Plads, i en Lænestol, som stod foran Thronen, holdt en Tale, hvori hun i det væsentlige sagde følgende: Hun erindrede Folkets Repræsentantere om at de paa denne Dag vare forsamlede om hendes Broders og Konges Don Pedro den 4des Throne og yttrede sin Glæde over, at det behagede Forsynet paa en saa høitidelig Maade at bekræfte de vise Jnstitutioner, som i de forskiellige Tidsaldere have gjort saamange Nationer lykkelige; at Portugal havde fra de ældste Tider af ikke kiendt anden Regieringsform end det repræsentative Monarkie. Prælaterne og de Store i Riget udgjorde imidlertid Folkets Repræsentanter; men Kongerne af Portugalhavde dog kort efter Monarkiets Begyndelse tilstaaet Borger= og Bondestanden samme Rettighed, og Portugal opblomstre. de derpaa under Beskyttelsen af en fuldkommen repræsentativ Regiering; men da der ingen Love vare til hvorpaa disse Jnstitutioner vare byggede, saa kom de snart af Brug og de Cortes bleve forglemte af Nationen. Det var hendes ophøiede Faders Plan, hvilken nu hendes Broder har udført, at benaade Nationen med et constitutionel Charte, Portugal har nu opnaaet sin høieste Bestemmelse; men ved store politiske Statsomvæltninger kunne ikke alle Medlemmer af Nationen blive enige, dog kan ikke en saadan Disharmonie i Gemytterne vedvare bestandig, eller frembringe ulykkelige Resultater; nogle slette Mennesker have gjort Opstand; men de allerfleste Portugisere have til Lykke viist sig troe imod den legitime Monark. Hvad Forholdet til de uden landske Nationer angaaer, saa kan Portugal giøre Regning paa en afgiørende Understøttelse of en af de store Europæiske Magter, hvormed den staaer paa den venskabeligste Fod, og den er forsikret om de øvrige Magters Velvillie Den nærværende repræsentative Regiering i Portugal er retfærdig og moderat. Den har ikke til Formaal at ville forurolige nogen anden Stat med Hensyn til sine Jnstitutioner. En Naboe Nations Foruroligelse derover har allerede forden største Deel lagt sig, og dens Regiering har overbeviist sig om, at de forskiellige Jnstitutioner ikke ville forstyrre det giensidige Venskab og Tillid. Først for faa Timer siden var den Efterretning indløbet: at Hs. K. H. Jnfanten Don Miguel havde den 4de October aflagt Eed paa Constitutionen uden Jndvendinger, hvorpaa han havde forlangt de fornødne Dispensationer af Paven, for at kunne formæle sig med Dronning Donna Mar a den 2den. De legislative Kamres Forholdsregler ville fornemmelig beskiæftige sig med alt hvad der befordrer Statens Rolighed og den indvortes Velstand Af den fordobblede Virksomhed i Handelen imellem Portugal og Brasilien, kan Riget forvente sig de største Fordele, Keiserens Høimodighed vil udvise sig imod et Land, hvori han selv er født, og hvori hans Forfædre have regieret. Repræsentanterne ville upaatvivleligen fornemmelig bære Omsorg for den offentlige Opdragelse, som er saa nødvendig for at rense Sæderne. Regentinden sluttede der paa sin Tale med specielle Formaninger og Opmuntringer til hvert af Kamrene særskilt, lovede at Ministrene skulde meddele alle fornødne Oplysninger og yttrede det Haab, at Nationens Repræsentantere engang skulle kunne sige til deres Medborgere: Vi have forefundet Portugal i en sygelig og svag Tilstand; men vi have efterladt det i en kraftfuld og blomstrende Pairernes Kammer har i sit første Møde forhandlet om man, skulde erkiende den bekiendte Marqvies af Chaves, forhen Greve af Amarante, for Rigets Pair, men Kammeret kom ikke til nogen Beslutning Regentinden har bestemt de Diætpenge som dagligen skulle meddeles Medlemmerne af de Deputeredes Kammer. – Den 21 Oct. havde den 7de Jægerbataillon, som kantonerer i Villaponca, taget Flugten til Spanien; men Opstanden i Algarve er fuldkomment dæmpet, og Greven af Alva er rykket ind i Taveira, dog kom Fregatten Perola for sildig til Guadiana Floden, for at forhindre Rebellerne fra at tage Flugten til Spanien. Da Greven af Alva rykkede ind i Tavira strakte 300 Md. af de oprøriske Tropper, Gevær. – Det kan formodentlig vanskelig undgaaes, at Spanien jo med Tiden ogsaa vil erholde en Constitution, da det nu i sin nærværende forvirrede Tilstand er omgivet af to constitutionelle Stater Jmidlertid har det Spanske Gesandtskab i Rom meddeelt Paven en Cirkulair=Skrivelse fra Kongen af Spanien, hvori Hs. Majestæt erklærer, at dersom den udenlandske Diplomatik skulde betiene sig af et Magtsprog imod hans absolute Magt, saa vil han dog aldrig frievillig underkaste sig samme; hvorfor han bekiendtgiør sin bestemte Villie for Hs Hellighed med den Erklæring, at enhver Eftergivelse af Spanien i dette Stykke kun vil erholdes med Magt og aldrig med et frievilligt Samtykke. Den hellige Fader skal strax have svaret derpaa: at Kongen af Spanien har tilstrækkelige Midler i Hænderne til at forsvare sine Rettigheder, og naar han derfor eengang beslutter sig til at give efter i dette Stykke, saa maae denne Akt betragtes som en frievillig Beslutning. – Det Rygte er udbredet, at Cabinettet i Madrid har anmodet de Nordiske Hoffer om en Erklæring angaaende de frafaldne Spanske Colonier og om hvorledes de betragte deres Forhold til Moderlandet. – De bitterste Klager føres fra Spanien om den totale Ruin af Landets Skibsfart; da paa den ene Side de Columbiske Capere i den Grad forstyrre den, at den Spanske Regiering er nødsaget til at lade sine Skibe seile paa sine egne Kyster under fremmed Flag, hvoraf det Danske især bliver respekteret, og paa den anden Side den Algierske Eskadre uafladelig forstyrrer Kysternes Rolighed; den har nyelig gjort Landgang ved Mo tril og bortført endeel Qvæg, og den opholder sig saa tæt ved Kysterne at man tydelig kan see den i Mallaga. For at tilfredsstille Algiererne har Regieringen seet sig nødt til at sælge til Kiøbmænd i Gibraltar alt det Qviksølv, som laae i Forraad i Magazinerne i Almadem og Sevilla. Saamegen Roe har Spanierne faaet, at den bekiendte Trappist og Sværmer Maranhon er død.